laion/Wikipedia-Exotic huggingface dataset:
Prantsuse Teaduste Akadeemia

Mitte segi ajada Prantsuse Akadeemiaga Prantsuse Teaduste Akadeemia (prantsuse keeles Académie des sciences) on 1666 asutatud Prantsusmaa riiklik teadusasutus (teaduste akadeemia); ühtlasi Prantsusmaa Instituudi üks viiest akadeemiast. Akadeemia asub Pariisis. Akadeemia asutas 1666 Jean-Baptiste Colberti ideel Prantsusmaa kuningas Louis XIV. Tänapäeval on akadeemia president Sébastien Candel. Koduleht
Luna 1

Luna 1 (tuntud ka kui Metšta; unistus) oli Nõukogude Liidu kosmoseaparaat ja esimene kosmoseaparaat, mis möödus Kuust ja sisenes heliotsentrilisele orbiidile. Aparaat startis 1959. aastal ja pidi esialgsete plaanide kohaselt kukkuma Kuu pinnale, kuid kanderaketi ülemise astme töö ajastati valesti, möödus Luna 1 Kuust 6400 km kauguselt. Van Alleni kiirgusvööndi läbimise ajal registreeris stsintillaator väikese koguse suure energiaga osakesi. Missiooni ajal tehtud mõõtmised andsid Maa kiirgusvööndite ja päikesetuule kohta uusi andmeid ning avastati, et Kuul pole magnetvälja. "Luna 01". NASA SSE. Originaali arhiivikoopia seisuga 5. september 2020. Vaadatud 8. aprill 2019.
Kirstjen Nielsen

Kirstjen Michele Nielsen (sündinud 14. mail 1972 Colorado Springsis) on USA poliitik ja küberjulgeoleku ekspert, ta kuulub Vabariikliku Partei ridadesse. Ta oli 6. detsembrist 2017 kuni 10. aprillini 2019 Ameerika Ühendriikide sisejulgeolekuminister. Ta sündis aastal 1972 Colorado Springsis Colorados sõjaväearstide perekonnas. Tema isa on taani päritolu, ema itaalia päritolu. Õige varsti pärast Kristjeni sündi kolis perekond Colorado Springsist Clearwaterisse. Ta on lõpetanud bakalaureusena Georgetowni Ülikooli diplomaatia teaduskonna. Aastal 1999 lõpetas ta Virginia Ülikooli õigusteaduse doktorina.
Royal Blood

Royal Blood on inglise rokkduo, mis asutati 2013. aastal Brightonis Ida-Sussexis. Bändi liikmed on Mike Kerr (vokaal, bass) ja Ben Thatcher (trummid). Bändi viljeleb tänapäeva garaažirokki ja bluusirokki. 2014. aasta augustis ilmus nende debüütalbum “Royal Blood” ning 2017. aasta juunis album “How Did We Get So Dark?”. Bändi esimene ülesastumine oli kaks päeva pärast seda, kui Kerr naasis reisilt Austraaliast. Samal aastal sõlmisid nad lepingu plaadifirmaga Warner/Chappel Music, kes haldas ka bändi Arctic Monkeys. 11. novembril 2013 avaldas Royal Blood oma debüütsingli “Out of the Black”. 2013. aasta detsembris olid nad nomineeritud BBC Sound of 2014 kui uus tulija. 11. märtsil 2014 avaldas bänd nelja looga EP “Out of the Black”. Nende debüütalbum “Royal Blood” ilmus 25. augustil 2014 koostöös plaadifirmaga Warner Bros. Records. Sellele järgnes Euroopa turnee 2015. aastal ning Suurbritannia, USA ja Kanada turnee koos Iggy Popi ja Foo Fightersiga. 2015. aasta veebruaris toimunud Brit Awardsil, sai bänd auhinnatud parima Briti ansambli auhinnaga. 26. märts 2016 avaldas bänd uue loo “Where are you now?”. 16. juunil 2017 ilmus bändi teine album “How Did We Get So Dark?”, mis tõusis Suurbritannia albumite edetabelis esikohale. Albumi Euroopa-turnee toimus 2017. aastal ning Ameerika-turnee 2018. aastal koos bändiga Queens of the Stone Age. Kerr on nimetanud enda vokaalseks mõjutajaks selliseid nimesid nagu Josh Homme, Robert Plant, Jack White ja Jeff Buckley. Thatchri eeskujud on olnud John Bonham, Dave Grohl, Taylor Hawkins, Jon Theodore, Roger Taylor ja Chad Smith. Royal Bloodi muusikalist stiili on mõjutanud sellised bändid nagu At the Drive-In, The Dead Weather, Muse, Queens of the Stone Age ja The Raconteurs. Royal Bloodi koduleht Royal Bloodi biograafia
Heiningen (Alam-Saksi)

Heiningen on vald Saksamaal Alam-Saksi liidumaal Wolfenbütteli kreisis. Valla pindala on 8,41 km². 31. detsembril 2017 elas seal 653 inimest. Heiningen paikneb Oderwaldi mägede kaguservas, umbes 11 km Wolfenbüttelist lõunas. Vald on umbes 1000. aastal Saksi aadlisuguvõsa Billungite poolt rajatud keskaegse Heiningeni kloostri asukoht. Piiskop Bernward von Hildesheimi poolt edutatuna saavutasid kanonissid keiser Otto III-lt isegi otse keisrile allumise. Püha Augustini reegel rakendati 1126. aastal, kui algas Peeter-Pauli kloostrikiriku, romaani stiilis basiilika ehitamine. Heiningenist sai 1174. aastal peadiakoni asukoht. 15. sajandil liitus klooster Windesheimi kogudusega. Pärast raevukat Hildesheimi piiskopkonna vaenust okupeerisid Heiningeni Braunschweigi hertsogi Heinrich II väed ja klooster muudeti 1569. aastal protestantlikuks. See anti Hildesheimi piiskopkonnale tagasi 1643. aastal, kloostrikirik taaspühitseti katoliiklikuks, kuigi elanikkond jäi suuresti protestantlikuks. Klooster sekulariseeriti lõpuks 1810. aastal, kuigi kloostrikirik on jäänud katoliikliku kihelkonna keskuseks tänini. Joseph Müller (1894–1944), vastupanuliikumise liige, teenis seal preestrina aastatel 1937–1943. Peeter-Pauli kirik Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. Valla koduleht
Ohrum

Ohrum on vald Saksamaal Alam-Saksi liidumaal Wolfenbütteli kreisis. Valla pindala on 8,38 km². 31. detsembril 2017 elas seal 624 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.sg-oderwald.de
Dettum

Dettum on vald Saksamaal Alam-Saksi liidumaal Wolfenbütteli kreisis. Valla pindala on 17,16 km². 31. detsembril 2017 elas seal 1200 inimest. Register of German municipalities (2022), vaadatud 7.10.2023. www.dettum.de
Erkerode

Erkerode on väike küla ja vald Saksamaal Alam-Saksi liidumaal Wolfenbütteli kreisis. Valla pindala on 13,34 km². 31. detsembril 2017 elas seal 928 inimest. Vald asub umbes 16 km Braunschweigist kagus. Elm, metsane mäestik, on lähedal. Erkerodet on esmamainitud 1175. aastal (Erikeroth). Küla kuulus 12. sajandist Veltheimi aadliperekonnale. See oli osa Destedti kohtust. Külas on siiani palju keskaegseid eri tüüpi taluhooneid. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Evessen

Evessen on vald Saksamaal Alam-Saksi liidumaal Wolfenbütteli kreisis. Valla pindala on 17,55 km². 31. detsembril 2017 elas seal 1273 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.sickte.de
Sickte

Sickte on vald Saksamaal Alam-Saksi liidumaal Wolfenbütteli kreisis. Valla pindala on 25,28 km². 31. detsembril 2017 elas seal 6219 inimest. Vald asub Elmist läänes, umbes 10 km Wolfenbüttelist kirdes ja 10 km Braunschweigist kagus. Register of German municipalities (2022), vaadatud 7.10.2023. www.sickte.de
Papüüruslaev

Egiptuse ja Lõuna-Ameerika leidude põhjal võib oleteada, et papüüruslaev on üks vanimaid laevu. Graafilised kujutised papüüruslaevadest on üle 5000 aasta vanad. Papüürus oli Niiluse deltas sobilik laevaehitusmaterjal, sest puitu oli seal napilt ja kõikjal ümbruses vesi. Iga aluse eluiga kestis vaid mõne kuu, kui papüürusevaru oli lõputu. Väikesi papüüruslaevu ehitatakse tänapäevalgi. Ford, Rogers; Gibbson, Tony; Hewson, Rob; Jackson, Bob; Ross, David (2001). The Entcyclopedia of Ships. Amber Books Ltd. Lk 16.{{raamatuviide}}: CS1 hooldus: mitu nime: autorite loend (link)
286 eKr

Viimased sündmused maailmas • Aastate loend • Aasta päevad ◄ | 4. sajand eKr | 3. sajand eKr | 2. sajand eKr | ► ◄ | 300. aastad eKr | 290. aastad eKr | 280. aastad eKr | 270. aastad eKr | 260. aastad eKr | ► ◄◄ | ◄ | 289 eKr | 288 eKr | 287 eKr | 286 eKr | 285 eKr | 284 eKr | 283 eKr | ► | ►► 286. aasta eKr oli 286. aasta enne meie ajaarvamist, Vana-Rooma ajaarvamise järgi 468 ab urbe condita. ... Antiochos II, Seleukiidide riigi kuningas ...
287 eKr

Viimased sündmused maailmas • Aastate loend • Aasta päevad ◄ | 4. sajand eKr | 3. sajand eKr | 2. sajand eKr | ► ◄ | 300. aastad eKr | 290. aastad eKr | 280. aastad eKr | 270. aastad eKr | 260. aastad eKr | ► ◄◄ | ◄ | 290 eKr | 289 eKr | 288 eKr | 287 eKr | 286 eKr | 285 eKr | 284 eKr | ► | ►► 287. aasta eKr Vana-Rooma konsuliteks olid Marcus Claudius Marcellus ja Gaius Nautius Rutilus. Vana-Roomas võeti vastu seadus "Lex Hortensia"
288 eKr

Viimased sündmused maailmas • Aastate loend • Aasta päevad ◄ | 4. sajand eKr | 3. sajand eKr | 2. sajand eKr | ► ◄ | 300. aastad eKr | 290. aastad eKr | 280. aastad eKr | 270. aastad eKr | 260. aastad eKr | ► ◄◄ | ◄ | 291 eKr | 290 eKr | 289 eKr | 288 eKr | 287 eKr | 286 eKr | 285 eKr | ► | ►► 288. aasta eKr Vana-Rooma konsuliteks olid Quintus Marcius Tremulus ja Publius Cornelius Arvina. algas viies Diadohhhide sõda, mis kestis kuni 286 eKr.
Egiptuse jõelaev

Egiptuse jõelaev oli üks laevaliike, mida teatakse 1. dünastia varahoidja Meket-ra hauakambris säilinud paljude jõelaevade mudelite, kaasa arvatud lõbusõidulaevamudelite järgi. Niilusel sõitis neil aegadel hulk erinevaid laevu, paljud neist olid papüüruslaevad. 2400. aasta paiku eKr ehitati laevakered kaartele ning varasema kahe- või kolmejalgse masti asemel kasutati üksikut demonteeritavat masti. Ahtrile oli kinnitatud üksik tüüraer ning kummalgi pardal töötas kuus kuni üheksa sõudjat. Esinduslaevadel olid ka tekiehitised, sageli üsna viimistletud. Last asus tekil, mõnikord selle all. Ford, Rogers; Gibbson, Tony; Hewson, Rob; Jackson, Bob; Ross, David (2001). The Entcyclopedia of Ships. Amber Books Ltd. Lk 16.{{raamatuviide}}: CS1 hooldus: mitu nime: autorite loend (link)
Veltheim (Ohe)

Veltheim on vald Saksamaal Alam-Saksi liidumaal Wolfenbütteli kreisis. Valla pindala on 8,44 km². 31. detsembril 2017 elas seal 959 inimest. Register of German municipalities (2022), vaadatud 7.10.2023. www.veltheim-ohe.de
Phil Jagielka

Philip Nikodem Jagielka (sündinud 17. augustil 1982 Manchesteris) on Inglismaa jalgpallur, kes mängib keskkaitsjana Inglismaa esiliigaklubis Stoke City ja Inglismaa jalgpallikoondises. Ta alustas klubikarjääri Sheffield Unitedis, mille noorteakadeemiaga liitus ta 1998. aastal. Klubi põhimeeskonnas debüteeris ta hooajal 1999–2000. Seitse esimest hooaega mängis ta Sheffield Unitediga Inglismaa esiliigas, mil hooajal 2005–06 saadi liigas teine koht ja kindlustati pääs kõrgliigasse. Hooaegadel 2003–04 ja 2005–06 valiti Jagielka esiliiga sümboolsesse koosseisu. 2006. aastal valiti ta liiga parimaks mängijaks. Lisaks valiti ta aastatel 2005–2007 kolm korda järjest Sheffield Unitedi aasta mängijaks. Jagielka ainsaks hooajaks Sheffield Unitediga Inglismaa kõrgliigas jäi 2006–07, mil langeti napilt liigast välja. 2007. aasta juunis sõlmis ta lepingu kõrgliigas mängiva Evertoniga. Üleminekusumma oli neli miljonit naelsterlingit. Evertonis mängis Jagielka aastatel 2007–2019. 2015. aastal valiti ta Evertoni aasta mängijaks. Aastatel 2019–2021 mängis ta taas Sheffiled Unitedis. 2021. aasta augustis sõlmis ta poole aasta pikkuse lepingu Derby Countyga. 2022. aasta jaanuaris liitus ta Stoke Cityga. Debüüdi Inglismaa jalgpallikoondises tegi Jagielka 1. juunil 2008 sõprusmängus Trinidadi ja Tobago vastu. Koondisekarjääri esimese värava lõi ta 15. augustil 2012 sõprusmängus Itaalia vastu. Ta on kuulunud Inglismaa koondisse 2012. aasta Euroopa meistrivõistlustel ja 2014. aasta maailmameistrivõistlustel.  Phil Jagielka – pildid, videod ja helifailid Wikimedia Commonsis
Jahodõn

Jahodõn (ukraina keeles Ягодин, poola keeles Jagodzin) on Ukraina-Poola riigipiiril asuv raudtee- ja autotranspordile mõeldud rahvusvaheline piiriületuspunkt.
Sürjakomid

Sürjakomid ehk sürjalased on soome-ugri rahvas, Venemaa põlisrahvas. Nad räägivad sürjakomi keelt ja elavad Venemaa Föderatsioonis Komi Vabariigis, selle lähinaabruses Koola poolsaarel, Neenetsi autonoomses ringkonnas, Arhangelski oblastis, mitmel pool Siberis. Sürjakomi ja permikomi keel kuuluvad uurali keelte soome-ugri keelkonna permi keelte alamrühma. Komid ehk sürjakomid Komid // Komi mütoloogia. Toimetajad: Nikolay Kuznetsov, Asta Niinemets ja Kadi Sarv. EKM Teaduskirjastus: Tartu 2015 Ariste, Paul. "Sürjalastest". Postimees, 21. november 1942, lk 6 Hausenberg, Anu-Reet. "Sürjalaste nimest". – Keelest ja rahvaluulest. Emakeele Seltsi aastaraamat 30 (1984). Eesti Raamat, Tallinn 1986, lk 88–92. Sürjakomid
Aquaria

Aquaria (kodanikunimega Giovanni Palandrani; sündinud 12. veebruaril 1996) on Ameerika Ühendriikide laulja, näitleja ning drag queen. Giovanni Palandrani on sündinud West Chesteris Pennsylvanias ning on Itaalia päritolu. Palandrani elab Brooklynis New Yorgis. Õppis Disaini ja Tehnoloogia instituudis. Ta hakkas tegelema oma drag-karjääriga keskkoolis. 2018. aastal võitis ta RuPaul's Drag Race'i kümnenda hooaja. Aquaria on Sharon Needlesi, sama saate neljanda hooaja võitja, drag tütar. Algselt sai Aquaria toetust Susanne Bartschilt, kes nooruses töötas ka koos RuPauliga. Bartschi käe all poseeris ta 2016. aastal Vogue Italia kaanel ning 2018 ilmus Vogue Italias Aquariast lugu. Aquaria esines 9. novembril 2018 Tallinnas Balti Jaamas. Lisaartistidena esinesid Stockholmist pärit Admira Thunderpussy, Madame Heinz ja Eesti oma drag queen Nebraska Jones. Kümnenda hooaja finaalis kirjutas ja laulis osa RuPauli laulust "American". 2016. aastal esitas Aquaria koos Linuxiga pala "Looks". Juuni 2018 andis Aquaria välja debüüt laulu "Burn Rubber", laul oli kirjutatud Jesse Saint Johni poolt. Deerwester, Jayme. "'RuPaul's Drag Race': Which queen will win Season 10? Who should?". USA TODAY (Ameerika inglise). Vaadatud 6. märtsil 2024. Vadala, Nick (15. juuni 2018). "West Chester-born drag queen Aquaria makes it to 'RuPaul's Drag Race' finale". www.inquirer.com. "The 'RuPaul's Drag Race' Season 10 Cast Will Be A Doozy If These Queens Are In The Running". Bustle (inglise). 8. veebruar 2018. Vaadatud 6. märtsil 2024. "VÕIMAS! Eesti esimese suure drag show peaesinejaks on miljonite lemmik drag queen Aquaria". Kroonika. Vaadatud 6. märtsil 2024.
Heti keel

Heti keel ehk hetiidi keel (heti keeles kiilkirjas 𒉈𒅆𒇷 - nešili 'Neša [keeles]') oli keel, mida kõneles pronksiaja rahvas hetid ehk hetiidid. Kuulus indoeuroopa keelte anatoolia keelte harusse (kuhu kuulus ka luvi keel).
Oghenekaro Etebo

Oghenekaro Peter Etebo (sündinud 9. novembril 1995 Lagoses) on Nigeeria jalgpallur, kes mängib poolkaitsjana Türgi kõrgliiga klubis Galatasaray ja Nigeeria jalgpallikoondises. Ta alustas klubikarjääri kodumaal, mängides klubis Warri Wolves. 2016. aasta alguses liitus ta Portugali klubiga Feirense. Hooajal 2015–16 kindlustas ta klubiga pääsu Portugali kõrgliigasse, kus ta Feirensega järgmised poolteist hooaega mängis. Hooaja 2017–18 teisel poolel mängis ta laenul Hispaania kõrgliiga klubis Las Palmas. 2018. aasta juunis liitus ta Inglismaa esiliiga klubiga Stoke Cityga. Üleminekusumma oli 7,2 miljonit naelsterlingit. Ta sõlmis klubiga viieaastase lepingu. Hooaja 2019–20 teises pooles mängis ta laenul Hispaania kõrgliiga klubis Getafe. 2020. aasta septembris läks ta laenule Galatasaraysse. Debüüdi Nigeeria jalgpallikoondises tegi Etebo 27. juulil 2013 mängus Elevandiluuranniku vastu. Koondisekarjääri esimese värava lõi ta 25. märtsil 2016 Aafrika karikavõistluste valikmängus Egiptuse vastu. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel. 2016. aasta suveolümpiamängudel võitis ta Nigeeria olümpiameeskonnaga pronksmedali. 2015. aastal valiti Etebo CAF-i tulevikutalendiks.  Oghenekaro Etebo – pildid, videod ja helifailid Wikimedia Commonsis
Sam Larsson

Sam Andreas Larsson (sündinud 10. aprillil 1993 Göteborgis) on Hollandi jalgpallur, kes mängib äärepoolkaitsjana Türgi kõrgliigaklubis Antalyaspor. Ta alustas klubikarjääri kodulinnaklubis IFK Göteborg, millega liitus 2010. aastal. 2014. aasta augustis liitus ta Hollandi kõrgliigaklubiga SC Heerenveen, kus mängis kokku kolm hooaega. 2017. aasta augustis sõlmis ta nelja-aastase lepingu Hollandi kõrgliigaklubiga Feyenoord. Aastatel 2020–2022 mängis Larsson Hiina kõrgliigaklubis Dalian Professional. 2022. aasta juulis sõlmis Larsson kaheaastase lepingu Türgi kõrgliigaklubiga Antalyaspor. 2015. aastal tuli Larsson Rootsi kuni 21-aastaste koondisega omavanuste Euroopa meistriks. Rootsi jalgpallikoondises tegi ta debüüdi 15. novembril 2016 mängus Ungari vastu ning lõi samas mängus ka koondisekarjääri esimese ja ainsa värava. Pärast seda mängis Larsson Rootsi koondises veel kolm korda, viimast korda 2018. aastal. Tema vanem vend Daniel Larsson on kuulunud samuti Rootsi koondisse. IFK Göteborg Svenska Cupen: 2012–13 Feyenoord KNVB beker: 2017–18 Johan Cruijff Schaal: 2018 Sam Larsson. transfermarkt.com. Vaadatud 30.1.2024
Joël Veltman

Joël Ivo Veltman (sündinud 15. jaanuaril 1992 Velsenis) on Hollandi jalgpallur, kes mängib parem- või keskkaitsjana Inglismaa Premier League'i klubis Brighton & Hove Albion ja Hollandi jalgpallikoondises. Ta liitus 2001. aastal Ajaxi noorteakadeemiaga. Klubi põhimeeskonnas debüteeris ta hooajal 2012–13 ning alates järgmisest hooajast kuulus ta kuulunud klubi põhimeeskonda. Hooaegadel 2012–13, 2013–14 ja 2018–19 tuli ta Ajaxiga tulnud Hollandi meistriks. 2020. aasta juulis sõlmis ta kolmeaastase lepingu Brighton & Hove Albioniga. Debüüdi Hollandi jalgpallikoondises tegi Veltman 19. novembril 2013 sõprusmängus Colombia vastu. Koondisekarjääri kaks esimest väravat lõi ta 4. juunil 2017 sõprusmängus Elevandiluuranniku vastu. 2014. aasta maailmameistrivõistlustel võitis ta Hollandi koondisega pronksmedali. Ajax Eredivisie: 2012–13, 2013–14, 2018–19 KNVB beker: 2018–19 Johan Cruijff Schaal: 2013, 2019 UEFA Euroopa Liiga: Teine koht 2016–17 "Albion make Dutch international their second summer signing". Brighton & Hove Albion F.C. 29.7.2020. Vaadatud 31.7.2020  Joël Veltman – pildid, videod ja helifailid Wikimedia Commonsis
Charles-Orland

Charles-Orland (11. oktoober 1492 Plessis-lez-Tours – 16. detsember 1495 Amboise) oli Prantsusmaa dofään kogu oma lühikese elu jooksul. Tema vanemad olid kuningas Charles VIII (1470–1498) ja kuninganna Bretagne'i Anne (1477–1514). Ta suri 3-aastaselt leetritesse ning maeti koos oma noorema venna ja järgmise dofääni Charlesiga (kes elas 8. septembrist kuni 2. oktoobrini 1496) Toursi katedraali.
Cillian Sheridan

Cillian Sheridan (sündinud 23. veebruaril 1989 Bailieborough's) on Iirimaa jalgpallur, kes mängib ründajana Poola kõrgliiga klubis Płocki Wisła. Ta alustas klubikarjääri Šotimaa kõrgliiga klubis Celtic, millega liitus 2006. aastal. Ta on mänginud veel Šotimaa klubides Motherwell, St Johnstone ja Kilmarnock, Inglismaa esiliiga klubis Plymouth Argyle, Bulgaaria kõrgliiga klubis CSKA Sofia, Küprose kõrgliiga klubides APOEL ja Omonia, Poola kõrgliiga klubis Jagiellonia Białystok, Austraalia kõrgliiga klubis Wellington Phoenix ning Iisraeli kõrgliiga klubis Kirjat Shmona Hapoel Ironi. CSKA Sofiaga tuli ta korra Bulgaaria meistriks ja APOEL-iga kaks korda Küprose meistriks. Płocki Wisłaga liitus ta 2020. aasta veebruaris. Debüüdi Iirimaa jalgpallikoondises tegi Sheridan 25. mail 2010 sõprusmängus Paraguay vastu. CSKA Sofia Bulgaaria karikas (1): 2010–11 APOEL Küprose liiga (2): 2013–14, 2014–15 Küprose karikas (2): 2013–14, 2014–15 Küprose superkarikas (1): 2013  Cillian Sheridan – pildid, videod ja helifailid Wikimedia Commonsis
Louis-Joseph

Louis Joseph Xavier François (22. oktoober 1781 Versailles – 4. juuni 1789 Meudon) oli Louis XVI ja Marie Antoinette'i vanim poeg ja Prantsusmaa dofään kogu oma elu jooksul. Ta suri vahetult enne revolutsiooni algust 7-aastaselt tuberkuloosi ja talle järgnes tema noorem vend, Louis-Charles.
Javalapiti keel

Javalapiti keel on Brasiilias Mato Grosso osariigis räägitav keel, mis kuulub aravaki keelkonda. Keel on peaaegu väljasurnud, seda rääkis 2006. aastal Xingú looduspargis elavast 220 javalapiti hõimu liikmest vaid 8. Javalapiti keeles on 17 konsonantfoneemi ja 4 vokaalfoneemi. https://www.ethnologue.com/18/language/yaw/ https://phoible.org/inventories/view/1840 https://phoible.org/inventories/view/1840
Peter Scholze

Peter Scholze (sündinud 11. detsembril 1987 Dresdenis Saksa DV-s) on saksa matemaatik, Leopoldina liige, Fieldsi medali kavaler (2018). Tema uurimisvaldkond jääb arvuteooria ja algebralise geomeetria piirimaile. Ta on maailma juhtivaid matemaatikuid aritmeetilise geomeetria (algebralise geomeetria allharu) alal. Võttis kasutusele perfektoidsete ruumide mõiste. 2018. aastal Rio de Janeiros toimunud Rahvusvahelise Matemaatikute Kongressi (IMC) avatseremoonial anti kätte Fieldsi medalid, sealhulgas Scholzele, läbi ajaloo teisele sakslasele (esimene oli Gerd Faltings, 1986), kes sai medali "aritmeetilise algebralise geomeetria üle p-aadiliste väljade teisendamise eest perfektoidsete ruumide kasutuselevõtmise abil, rakendusega Galois' esitustele, samuti uute kohomoloogiateooriate väljatöötamise eest". Ta on abielus ja tal on tütar. Scolze lõpetas 2010. aastal Bonni ülikooli magistrikraadiga. 2012. aastal kaitses ta Bonni ülikoolis doktoritöö "Perfectoid Spaces" (juhendaja Michael Rapoport) ja sai loodusteaduste doktori kraadi (Dr. rer. nat.). Et tema magistritöö ja doktoritöö olid sedavõrd kaalukad, jäeti tema puhul habilitatsiooniprotseduur ära. Ta on 2012. aastast täistööajaga Bonni ülikooli Hausdorffi matemaatikakeskuse Hausdorffi õppetooli hoidja. 24-aastaselt sai professoriks (oli siis noorim professor Saksamaal). 2018. aastast on ta ühtlasi Bonnis asuva Max Plancki Matemaatika Instituudi (MPIM) kaasdirektor (siin töötab ta osalise tööajaga). 2016. aastal määras matemaatika läbimurde auhinna auhinnakomitee (sinna kuuluvad teiste seas Maksim Kontsevitš, Simon Donaldson ja Terence Tao) kategoorias "Matemaatika uued horisondid" (sellega kaasneb rahasumma 100 000 USA dollarit) kolm auhinda, ühe neist Peter Scholzele. Scholze keeldus auhinda vastu võtmast. 2014 – Clay Research Award 2015 – Cole'i auhind 2015 – Ostrowski auhind 2015 – Fermat' auhind 2016 – Gottfried Wilhelm Leibnizi auhind 2017 – valiti Teaduste ja Kirjanduse Akadeemia Mainzis liikmeks 2017 – valiti Berliini-Brandenburgi Teaduste Akadeemia liikmeks 2017 – valiti Leopoldina liikmeks 2018 – valiti Põhja-Reini-Vestfaali Teaduste ja Kunstide Akadeemia liikmeks 2018 – Fieldsi medal Peter Scholze new director at the Max Planck Institute for Mathematics. hcm.uni-bonn.de Perfektoid! Peter Scholze erhält "Mathe-Nobelpreis". swr.de Fields Medals 2018. mathunion.org Hilmar Schmundt (23.04.2016). "Bildung: Lieber Mathe als Rockband". Der Spiegel (saksa keeles). Vaadatud 30.04.2019.{{netiviide}}: CS1 hooldus: tundmatu keel (link) Erica Klarreich (28. juuni 2016). "The Oracle of Arithmetic". Quanta Magazine (inglise keeles). Vaadatud 30. aprillil 2019.{{netiviide}}: CS1 hooldus: tundmatu keel (link) Peter Scholze. hcm.uni-bonn.de Selection Committee. breakthroughprize.org Breakthrough Prizes Awarded $22 million. breakthroughprize.org Peter Scholze. awk.nrw.de  Peter Scholze – pildid, videod ja helifailid Wikimedia Commonsis Perfectod Spaces. math.uni-bonn.de Why did Peter Scholze decline the 2016 New Horizons in Mathematics prize?. quora.com, 19. juuni 2016 Hohe Mathematik-Auszeichnung für Peter Scholze aus Deutschland. YouTube, 1. august 2018 (saksa keeles)
Kerli Paaslepp

Kerli Paaslepp (sündinud 24. mail 2002 Tallinnas) on Eesti blogija. Kerli Paaslepp õppis 1.–3. klassis Tallinna Saksa Gümnaasiumis, seejärel Kadrioru Saksa Gümnaasiumis. Lapsepõlves tegeles Kerli 9 aastat iluvõimlemisega, millega võitis medaleid nii kohalikel kui ka välismaistel võistlustel.[viide?] Laulmisega hakkas Paaslepp tegelema 12-aastaselt loomingukeskuses Aplaus. 14-aastaselt hakkas teatris Art Grotesk õppima näitlemist, vahel on poseerinud modellina. 2019. aasta jaanuaris registreerus Kerli sotsiaalmeediaportaalis TikTok, kus hakkas lühivideoid postitama ning jälgijatele oma elust rääkima. Paari kuuga sai Kerlist Eesti kõige populaarsem tiktokker. Kerli räägib oma jälgijaskonnaga nii vene, eesti, inglise kui ka saksa keeles, mistõttu tema auditoorium koosneb nii kohalikest kui ka välismaalsetest fännidest. Kerli algatas oma trendi, kus tegi video, milles teeb järgi internetis populaarseid emotikone. 2019. aasta märtsis lõi ta YouTube'is oma kanali, kuhu postitab videoid oma elust. Ajalehe Postimees artikkel Kerli loomingust ETV2 Noortesaade NOVA intervjuu Kerliga MyHitsi intervjuu Kerliga Instagram TikTok YouTube Facebook